UIMAVESIPROFIILI HANGON KAUPUNGIN

TULLINIEMEN ETELÄINEN UIMARANTA

## 13.3.2024

## SISÄLLYS

### JOHDANTO

1. **YHTEYSTIEDOT**
   1. Uimarannan omistaja ja yhteystiedot
   2. Uimarannan päävastuullinen hoitaja ja yhteystiedot
   3. Uimarantaa valvova viranomainen ja yhteystiedot
   4. Näytteet tutkiva laboratorio ja yhteystiedot
   5. Vesi- ja viemärilaitos ja yhteystiedot
2. **MAANTIETEELLINEN SIJAINTI**
   1. Uimarannan nimi
   2. Uimarannan lyhyt nimi
   3. Uimarannan ID-tunnus
   4. Osoitetiedot
   5. Koordinaatit
   6. Kartta
   7. Valokuvat
3. **UIMARANNAN KUVAUS**
   1. Vesityyppi
   2. Rantatyyppi
   3. Rantavyöhykkeen ja lähiympäristön kuvaus
   4. Veden syvyyden vaihtelut
   5. Uimarannan pohjan laatu
   6. Uimarannan varustelutaso
   7. Uimareiden määrä (arvio)
   8. Uimavalvonta
4. **SIJAINTIVESISTÖ**
   1. Merialue
   2. Vesistöalue
   3. Vesienhoitoalue
   4. Pintaveden ominaisuudet
   5. Pintaveden laadun tila

**5. UIMAVEDEN LAATU**

5.1 Uimaveden laadun seurantakohdan sijainti

5.2 Näytteenottotiheys

5.3 Uimaveden laadun aistinvarainen arviointi

5.4 Edellisten uimakausien tulokset

5.4.1 Edellisten uimakausien uimaveden laatuluokat

5.4.2 Edellisten uimakausien aikana tehdyt havainnot ja toteutetut hallintatoimenpiteet

5.5 Syanobakteerien (sinilevä) esiintyminen

5.5.1 Esiintymisen havainnot edeltävinä uimakausina ja toteutetut hallintatoimenpiteet

5.5.2 Arvio olosuhteista syanobakteerien esiintymiseen

5.5.3 Lajistotutkimukset

5.5.4 Toksiinitutkimukset

5.6 Makrolevien ja/tai kasviplanktonin haitallisen lisääntymisen todennäköisyys

5.7 Sääilmiöiden vaikutukset uimaveden laatuun

**6. KUORMITUSLÄHTEET JA MERKITYKSEN ARVIOINTI**

6.1 Jätevesiverkostot

6.2 Hulevesijärjestelmät

6.3 Uimaveteen vaikuttavat muut pintavedet

6.4 Maatalous

6.5 Teollisuus

6.6 Satamat, vene-, maantie- ja raideliikenne

6.7 Eläimet, vesilinnut

6.8 Muut lähteet

**7. LYHYTKESTOISET SAASTUMISTILANTEET**

7.1 Arviot odotettavissa olevan lyhytkestoisen saastumisen luonteesta, syistä, esiintymistiheydestä ja kestosta

7.2 Lyhytkestoisen saastumisen aikana toteutetut hallintatoimenpiteet ja aikataulu syiden poistamiseksi

7.3 Toimenpiteistä vastaavat viranomaiset ja yhteystiedot

**8. UIMAVESIPROFIILIN LAATIMISEN AJANKOHTA JA TARKISTAMISEN AJANKOHTA**

8.1 Uimavesiprofiilin muokkauksen ajankohta

8.2 Uimavesiprofiilin tarkistamisen ajankohta

**Kirjalliset lähteet**

**Liite 1:** Uimaranta-alueen kartta **JOHDANTO**

Uimavesiprofiilin tekeminen perustuu vuonna 2006 annettuun ns. uimavesidirektiiviin 2006/7/EY. Uimavesidirektiivin pohjalta on Suomessa laadittu Sosiaali- ja terveysministeriön asetus (177/2008) yleisten uimarantojen laatuvaatimuksista ja valvonnasta, joka on tullut voimaan 1.4.2008. Näiden säädösten soveltamisalaan kuuluvat yleiset uimarannat, joilla arvioidaan käyvän uimakauden aikana vähintään 100 uimaria päivässä. Käytännössä uimarirajaa sovelletaan siten, että mikäli oletetaan lämpimän päivän aikana 100 uimarin rajan ylittyvän, on kyseessä näiden säädösten piiriin kuuluva uimaranta. Lisäksi terveydensuojelulaissa (763/1994) annetaan yleisiä terveydensuojeluun

liittyviä määräyksiä.

Uimavesidirektiivissä ja STM:n asetuksessa on määrätty uimavesiprofiilin tekemisestä, säädösten mukaan uimavesiprofiilin laatii uimarannan omistaja tai haltija yhteistyössä kunnan terveydensuojeluviranomaisen kanssa.

Uimavesiprofiilissa tulee käsitellä:

* uimaveden ja muiden lähialueen pintavesien kuvaus
* mahdollisten saastumisten syiden määrittely ja arviointi
* sinilevien, makrolevien/kasviplanktonin esiintymisen todennäköisyyden arviointi
* lyhytkestoisen saastumisen todennäköisyyden arviointi ja syiden selvittäminen
* uimaveden laatu

Uimarantaprofiilissa on lisäksi tietoa mm. uimarannan varustuksesta, palveluista sekä rannan kunnossapidosta ja käyttömahdollisuuksista.

Tämän uimavesiprofiilin on tarkastanut ja päivittänyt keväällä 2024 Helena Boström-Mäkelä, Puistoesimies, Hangon kaupunki,Puisto- ja metsäjaos

Tämän profiilin on laatinut:

Tarja Niemelin, kemian- ja ympäristötekniikan insinööri (amk), Insinööritoimisto T.Niemelin

Marja-Liisa Suomalainen, MMM ympäristönsuojelutiede, Sirium Oy

Profiilia on muokannut:

Maria Kihlström, FM, Eteläkärjen ympäristöterveys

Kiitos Ralf Holmbergille hänen paikkatuntemustaan.

**1. UIMARANTAPROFIILIIN LIITTYVÄT YHTEYSTIEDOT**

|  |  |
| --- | --- |
| 1.1 Uimarannan omistaja ja yhteystiedot | Hangon kaupunki  Bulevardi 6  10900 HANKO  puh. (019) 22031 |
| 1.2 Uimarannan päävastuullinen hoitaja ja  yhteystiedot | Hangon kaupungin tekninen ja ympäristövirasto/Kuntatekniikka  Santalantie 2  10960 Hanko.  puh. (019) 22031 |
| 1.3 Uimarantaa valvova viranomainen ja  yhteystiedot | Eteläkärjen ympäristöterveys  Santalantie 2  10960 HANKO  puh. (019) 22031  [terveystarkastajat@symi.fi](mailto:terveystarkastajat@symi.fi) |
| 1.4 Näytteet tutkiva laboratorio ja yhteystiedot | LUVYLab Oy Ab  Tehtaankatu 26 / PL 51  08100 LOHJA  puh. (019) 323 623  puh. (019) 323 895 (vesinäytteet)  [toimisto@luvylab.fi](mailto:toimisto@luvylab.fi) |
| 1.5 Vesi- ja viemärilaitos ja yhteystiedot | Hangon vesi-liikelaitos  Santalantie 2  10900 HANKO  puh. 0400 536 695 |

**2. MAANTIETEELLINEN SIJAINTI**

|  |  |
| --- | --- |
| 2.1 Uimarannan nimi | Tulliniemi Eteläinen |
| 2.2 Uimarannan lyhyt nimi | Tulliranta |
| 2.3 Uimarannan ID-tunnus | FI181078012 |
| 2.4 Osoitetiedot | Viitat Esplanadin päästä ja Pallbontieltä ohjaavat rantaan. Kyltissä lukee Tulliranta / Tullstrand (valkoinen kyltti). |
| 2.5 Koordinaatit | N59º49.440' ; E022º55.800'  Koordinaattijärjestelmä: WGS 84 |
| 2.6 Kartta | Katso liite 1 |
| 2.7 Valokuvat |  |

**3. UIMARANNAN KUVAUS**

|  |  |
| --- | --- |
| 3.1 Vesityyppi | Meri |
| 3.2 Rantatyyppi | Pitkä, luonnontilainen hiekkadyyniranta |
| 3.3 Rantavyöhykkeen ja lähiympäristön  kuvaus | Tulliniemen uimaranta on pitkä hiekkaranta, joka sijaitsee Hankoniemen päässä. Tulliniemen alue on suosittu virkistysalue. Rantaa ympäröi ulkosataman alue. |
| 3.4 Veden syvyyden vaihtelut | Ranta on tuulinen hiekkadyyniranta joka syvenee nopeasti lähellä rantaa ja sitten hieman loivempi yltäen noin 2,75 m syvyyteen 75 m rannalta. Välillä virtaukset voivat olla kovia, mikä uimareiden on syytä muistaa. |
| 3.5 Uimarannan pohjan laatu | Rannan pohjoispää on kallioinen, keskellä on hienoa hiekkaa. |
| 3.6 Uimarannan varustelutaso | Opastustaulu, wc, pelastusrengas, heittoliina, jäteastia sekajätteelle, pukusuojat 2 kpl.  Ranta on Hangon suosituin surffausranta ja sen käyttö on vilkasta sesonkiaikaan. Rannalla olevaan tauluun on merkitty pelkästään uimareille varattu alue, jonne surffilaudalla ei saa mennä, mutta veteen rajaa ei ole tehty esim. poijuilla. Vuonna 2009 asetettiin poijut uima-alueen rajaamiseksi, mutta kovat virtaukset veivät poijut mennessään. Suunnitteilla on ollut rantaan tehtävä pylväsrivi tms. joka rajaisi uima-alueen näkyvästi. |
| 3.7 Uimareiden määrä (arvio) | Aurinkoisena kesäpäivänä on enimmillään noin 200 vieraita yhden päivän aikana.  Vesiurheiluvälineiden käyttö uimaranta-alueella on kiellettyä. |
| 3.8 Uimavalvonta | Ei valvontaa. |

4. SIJAINTIVESISTÖ

|  |  |
| --- | --- |
| 4.1 Merialue | Suomenlahti Itämeressä |
| 4.2 Vesistöalue | Ranta sijaitsee Hangon itäisen selän rannikkoalueella, Hangonkylän lounaispuolella. |
| 4.3 Vesienhoitoalue | Kymijoen- Suomenlahden vesiehoitoalue VHA2 |
| 4.4 Pintaveden ominaisuudet | Näkösyvyys uima-alueella on yleensä pohjaan asti.  Hangon merialue on vähäsaarisuuteensa vuoksi varsin riippuvainen läntisen Suomenlahden ja Pohjoisen Itämeren yleistilasta.  Suomenlahti on osa Itämerta, joka vesialueena on lähes suljettu, ainoa yhteys valtameriin on Tanskan kapeiden salmien kautta. Tämän vuoksi veden vaihtuvuus Itämeressä on hidasta. Arvioidaan, että koko Itämeren veden vaihtumiseen menee 30 – 50 vuotta. Itämerellä on kuitenkin suuri valuma-alue, josta mereen tulee makeaa vettä jokia pitkin.  Suomen rannikoilla Itämeren veden korkeuden vaihtelut ovat suuria, jopa kaksi metriä. Vaihtelut ovat paikallisia ja liittyvät sään vaihteluihin. Suurimmat vaihtelut eivät kuitenkaan yleensä tapahdu kesäisin.  Itämeren suurimpana uhkana pidetään typpi- ja fosforipitoisuuden kasvun aiheuttamaa rehevöitymistä ja sen aiheuttamaa syvänteiden happikatoa. Suomenlahdessakin rehevöityminen on merkittävä ongelma. Ravinnepitoisuuksille on asetettu tavoitearvot, joista Suomenlahdella ollaan vielä kaukana.  Kasviplanktonin määrää arvioidaan mittaamalla veden klorofylli-a pitoisuutta. Itämeressä Suomen rannikoilla veden klorofyllipitoisuus on kasvanut viimeisen 30 vuoden aikana rehevöitymiskehityksen myötä. Suurinta kasvu on ollut Suomenlahdella. Itämerellä tavataankin jatkuvasti leväkukintoja.  Näkösyvyys, joka kuvaa veden kirkkautta, on yhteydessä rehevöitymiseen ja kasviplanktonin esiintymiseen vedessä. Suomenlahden ja koko Itämeren näkösyvyys on pienentynyt rehevöitymisen seurauksena. Samalla veden sameus on lisääntynyt.  Veden vaihtuvuus on Hangon merialueen eteläpuolella hyvä voimakkaiden virtauksien vuoksi. Pääasiallinen veden virtaussuunta on länteen, josta johtuen kuormitusta tulee alueelle myös idästä. Hankoniemen eteläpuolinen osa on pääasiassa avointa ulappaa, jossa vesi pääsee sekoittumaan hyvin ja virtaukset voivat olla voimakkaita. Välillä alueella esiintyy voimakasta meriveden kumpuamista syvänteistä kohti pintaa. |
| 4.5 Pintaveden laadun tila | Veden laatu ympäristöllisestä näkökulmasta on tyydyttävä koko Hangon merialueella. Rannikkovesien tilaa heikentää suuri ravinnekuormitus, jota tulee erityisesti maa- ja metsätaloudesta ja haja-asutuksesta. Veden hygieeninen laatu Tulliniemen eteläisellä rannalla on kuitenkin yleensä ollut hyvä tai erinomainen.  Meriveden kumpuaminen syvänteistä johtaa siihen, että veden lämpötila lyhyessä ajassa voi laskea noin kymmenen astetta. Samalla vesi tuo pintaan ravinteita pohjavesistä, mikä voi edesauttaa leväkukintaa. Länsisatamassa vierailevat laivat voivat myös aiheuttaa veden samentumisen Tullirannalla.  Pitkäaikaisesta näkökulmasta Hangon eteläpuolisilla alueilla ei ole ollut havaittavaa muutosta mitatuissa ravinnepitoisuuksissa vuosina 1997-2006. Ravinnepitoisuudet ovat olleet yleensä korkeammat lopputalvella maalta tulevien sulamisvesien takia, mutta pitoisuudet ovat laskeneet loppukesällä levien tehokkaan ravinteiden käytön takia. Hangon merialueen vesi ilmensi keskimääräisen fosforipitoisuuden suhteen pääasiassa lievästi rehevää vettä vuosina 2007-2009. |

1. **UIMAVEDEN LAATU**

|  |  |
| --- | --- |
| 5.1 Uimaveden laadun seurantakohdan  sijainti | Näytteenottopaikka pitää sijaita kohdalla, missä uimareita liikkuu eniten. Näyte otetaan 1 metrin syvyydestä ja 30 senttimetriä vedenpinnan alla. Tullirannan näytteenottopaikka sijaitsee rannan läntinen uimakopin kohdalla. |
| 5.2 Näytteenottotiheys | Ennen uimakauden alkua tehdään näytteenottosuunnitelma, jossa on määritelty näytteenottopäivät. Uimavesinäytteitä on otettava joka vuosi 4 kertaa. Ensimmäinen näyte otetaan ennen uimakauden alkua ja seuraavat näytteet jaetaan tasaisesti uimakaudelle. Tarvittaessa näytteitä otetaan useammin. Hangon kaupunki huolehtii ulkopuolisena asiantuntijana näytteistä terveydensuojelulain 49 § mukaisesti.  Näytteenoton tulokset tulevat noin 10 vrk kuluessa rannalle olevalle ilmoitustaululle, sekä kaupungin kotisivulla*https://hanko.fi/asuminen-ja-ymparisto/ymparisto-ja-luonto/puistot-ja-virkistysalueet/uimarannat/uimavesitulokset/.*  Uimakausi kestää 15.6 – 31.8. |
| 5.3 Uimaveden laadun aistinvarainen  arviointi | Uimarannan päävastuullisen hoitajan viikoittaisella valvontakäynnillä mitataan uimaveden lämpötila (½ metriä pinnasta, n. 1 m syvyydeltä), tarkastetaan levätilanne ja uimarannan yleinen siisteys. Vastuullinen hoitaja huolehtii myös siitä, että tiedot merkitään uimarannan ilmoitustaululle välittömästi. Sinilevästä laitetaan varoitus myös uimarannan viralliselle opastustaululle, jos sinilevää on havaittu rannassa. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 5.4 Edellisten uimakausien tulokset | **2023**   |  |  |  |  |  | | --- | --- | --- | --- | --- | | **Näytteen-ottopäivä** | **Veden laatu** | **Veden lämpötila °C** | ***Escherichia coli* pmy/100ml** | **Enterokokit pmy/100ml** | | Raja-arvo |  |  | <500/100 ml | <200/100 ml | | 6.6.2023 | Hyvä | 7 | 3 | 12 | | 19.6.2023 | Hyvä | 18 | 7 | 0 | | 11.7.2023 | Hyvä | 13 | 2 | 4 | | 8.8.2023 | Hyvä | 18 | 30 | 32 |   **2022**   |  |  |  |  |  | | --- | --- | --- | --- | --- | | **Näytteen-ottopäivä** | **Veden laatu** | **Veden lämpötila °C** | ***Escherichia coli* pmy/100ml** | **Enterokokit pmy/100ml** | | Raja-arvo |  |  | <500/100 ml | <200/100 ml | | 7.6.2022 | Hyvä | 12 | 1 | 0 | | 20.6.2022 | Hyvä | 8 | 8 | 1 | | 12.7.2022 | Hyvä | 14 | 1 | 1 | | 9.8.2022 | Hyvä | 14 | 1 | 2 |   **2021**   |  |  |  |  |  | | --- | --- | --- | --- | --- | | **Näytteen-ottopäivä** | **Veden laatu** | **Veden lämpötila °C** | ***Escherichia coli* pmy/100ml** | **Enterokokit pmy/100ml** | | Raja-arvo |  |  | <500/100 ml | <200/100 ml | | 8.6.2021 | Hyvä | 12 | 5 | 0 | | 29.6.2021 | Hyvä | 11 | 3 | 2 | | 20.7.2021 | Hyvä | 9 | 0 | 2 | | 10.8.2021 | Hyvä | 16 | 11 | 11 |   **2020**   |  |  |  |  |  | | --- | --- | --- | --- | --- | | **Näytteen-ottopäivä** | **Veden laatu** | **Veden lämpötila °C** | ***Escherichia coli* pmy/100ml** | **Enterokokit pmy/100ml** | | Raja-arvo |  |  | <500/100 ml | <200/100 ml | | 9.6.2020 | Hyvä | 13,5 | 2 | 9 | | 23.6.2020 | Hyvä | 19 | 0 | 0 | | 14.7.2020 | Hyvä | 13 | 9 | 2 | | 14.8.2020 | Hyvä | 16 | 1 | 0 | |  | | | |  | |
| 5.4.1 Edellisten uimakausien  uimaveden laatuluokat | Uimaveden laadun luokitus Uimaveden laatuluokka määritettiin ensimmäistä kertaa vuoden 2011 uimakauden jälkeen. Luokittelussa käytetään neljän viimeisemmän uimakauden tuloksia. Luokittelussa veden laatu luokitellaan ryhmiin erinomainen, hyvä, tyydyttävä tai huono. Tulliniemen uimarannan laatuluokka on ollut erinomainen vuosina 2011 - 2014 ja 2015 – 2023.  **Tulliniemen rannan uimaveden laatuluokka on erinomainen.** |
| 5.4.2 Edellisten uimakausien aikana  tehdyt havainnot ja toteutetut  hallintatoimenpiteet | Aallot ja kovat virtaukset vaihtavat uimarannan veden tehokkaasti.  Vuoden 2008 kohonnut *E. coli* -pitoisuus 11.8 otetussa näytteessä johti uusintanäytteeseen 20.8. Uusintanäytteen täyttäen laatuvaatimukset poikkeava näyte päätettiin olevan tilapäinen ilmiö kovasta tuulesta johtuen, eikä muita toimenpiteitä tehty. Muuten mikrobiologisten analyysien tulokset eivät ole johtaneet toimenpiteisiin. |
| 5.5 Syanobakteerien (sinilevä)  esiintyminen | Sinilevän määrä arvioidaan asteikolla 0 - 3:  0 = Ei havaittu  1 = Havaittu: levää on havaittavissa vihertävinä hiutaleina tai pieninä tikkuina vedessä. Näkösyvyys on heikentynyt.  2 = Havaittu runsaasti: vesi on selvästi leväpitoista tai veden pinnalle on kohonnut pieniä levälauttoja.  3 = Havaittu erittäin runsaasti: levä muodostaa laajoja levälauttoja.  Levien esiintymistä Hangon rannoilla riippuu paljolti tuulista. Runsaampi esiintyminen on mahdollista erityisesti heinä-elokuussa. |
| 5.5.1 Esiintymisen havainnot edeltävinä  uimakausina ja toteutetut  hallintatoimenpiteet | Sinileviä ei ole havaittu 2008-2009. Vuonna 2010 niitä on havaittu jonkin määrin heinä- ja elokuun vaihteessa. Vuonna 2014 runsaasti sinilevää havaittiin rannalla heinäkuussa.Lähivuosina ei sinilevä havaintoja ole tehty.  Jos ja kun sinileväpitoisuudet ovat nousseet, varoituskyltit on laitettu uimarannan ilmoitustaululle. |
| 5. 5.5.2 Arvio olosuhteista  syanobakteerien esiintymiseen | Syanobakteerit (sinilevät) ovat yleisiä vesiympäristössä. Niiden esiintymistä edistävät lämmin, tyyni sää sekä hyvät ravinneolosuhteet. Meriveden kummutessa syvänteistä Hangon eteläpuolella vesi tuo pintaan ravinteita pohjavesistä, mikä voi edesauttaa leväkukintaa veden lämmetessä. Leudot tuulet rantaan päin voivat tuoda rannalle sinileviä ulkovesistä. Olosuhteet syanobakteerien esiintymiseen ovat yleensä parhaat heinä-elokuussa. |
| 5.5.3 Lajistotutkimukset | Lajistotutkimuksia ei ole tehty. |
| 5.5.4 Toksiinitutkimukset | Ei ole tehty. |
| 5.6 Makrolevien ja/tai kasviplanktonin  haitallisen lisääntymisen  todennäköisyys | Veden ravinnepitoisuuksien noustessa, lisääntyvät vedessä myös levät ja kasviplankton. Rannalla esiintyy ajoittain makrolevien kasaantumista etelämyrskyjen jälkeen, mikä aiheuttaa esteettistä ja hajuhaittaa. Levien haitallinen lisääntyminen on kuitenkin epätodennäköistä. |
| 5.7 Sääilmiöiden vaikutukset  uimaveden laatuun | Erilaisten levien esiintyminen sekä mikrobiologisten muuttujien vaihteleminen Hangon rannoilla riippuu enimmäkseen tuulten voimakkuudesta ja suunnasta. Pitkät lämpimät jaksot lisäävät sinilevien esiintymisen todennäköisyyttä. |

**6. KUORMITUSLÄHTEET JA MERKITYKSEN ARVIOINTI**

|  |  |
| --- | --- |
| 6.1 Jätevesiverkostot | Jätevesiverkostoilla on teoreettinen mahdollisuus saastuttaa uimaveden onnettomuustilanteissa. Tämä on kuitenkin hyvin epätodennäköistä. |
| 6.2 Hulevesijärjestelmät | Uimarannan läheisyydessä ei ole hulevesijärjestelmää. |
| 6.3 Uimaveteen vaikuttavat  muut pintavedet | Uimarannalle tai sen läheisyyteen ei yleensä tule veden laatuun vaikuttavia pintavesiä. |
| 6.4 Maatalous | Uimarannan läheisyydessä ei ole maataloutta. |
| 6.5 Teollisuus | Rannan välittömässä läheisyydessä ei ole teollisuutta. Hangossa on kuitenkin muuten runsas teollisuus, josta veteen voi joutua päästöjä laskeuman mukana. Näiden päästöjen vaikutus uimaveden laatuun arvioidaan kuitenkin yleensä olevan vähäinen. |
| 6.6 Satamat, vene-, maantie- ja  raideliikenne | Uimaranta sijaitsee Hangon Ulko- ja Länsisatamien välissä. Hangon länsisatama on alle 1 km etäisyydellä rannasta ja väylä kulkee rannan editse. Laivaliikenteellä voi olla samentava vaikutus veteen. Onnettomuustilanteissa muitakin vaikutuksia ovat todennäköisiä. Muulla liikenteellä ei ole vaikutusta. |
| 6.7 Eläimet, vesilinnut | Ei merkittävää vaikutusta. |
| 6.8 Muut lähteet | Muita määriteltävissä olevia lähteitä ei löydy. |

**7. LYHYTKESTOISET SAASTUMISTILANTEET**

|  |  |
| --- | --- |
| 7.1 Arviot odotettavissa olevan lyhytkestoisen  saastumisen luonteesta, syistä,  esiintymistiheydestä ja kestosta | Lyhytkestoisella saastumisella tarkoitetaan normaalitilanteesta poikkeava suolistoperäistä saastumista, jonka syyt ovat tunnistettavissa ja jonka ei odoteta vaikuttavan uimaveden laatuun kauemmin kuin kolmen vuorokauden ajan. Tulliniemen uimarannalla tämä on lähinnä mahdollista veneen septitankin vuodon takia. Saastunutta vettä voi mahdollisesti myös tulla muualta voimakkaiden tuulien mukana. |
| 7.2 Lyhytkestoisen saastumisen aikana toteutetut  hallintatoimenpiteet ja aikataulu syiden  poistamiseksi | Lyhytkestoisen saastumisen seurantaa tehdään ylimääräisten näytteiden avulla.  Kun lyhytkestoisesta saastumisesta saadaan tieto, asiasta tiedotetaan uimarannan infotaululla, sekä kaupungin kotisivulla. |
| 7.3 Toimenpiteistä vastaavat viranomaiset ja  yhteystiedot | Eteläkärjen ympäristöterveys  Santalantie 2  10960 HANKO  puh. (019) 22031  [terveystarkastajat@symi.fi](mailto:terveystarkastajat@symi.fi) |


**8. UIMAVESIPROFIILIN LAATIMISEN AJANKOHTA JA TARKISTAMISEN AJANKOHTA**

|  |  |
| --- | --- |
| 8.1 Uimavesiprofiilin muokkauksen ajankohta | Profiili on laadittu heinäkuussa 2011 ja päivitetty huhtikuussa 2012, tammikuussa 2015 ja helmikuussa 2019. Profiili on päivitetty 3/2024. |
| 8.2 Uimavesiprofiilin tarkistamisen ajankohta | Tulliniemen rannan uimavesiluokitus on erinomainen ja uimavesiprofiilia tarkistetaan ja saatetaan tarvittaessa ajan tasalle ainoastaan silloin, jos luokka muuttuu. |

Kirjalliset lähteet:

Ralf Holmberg & Marja Valtonen. 2010. Mustionjoen, Fiskarsinjoen, Pohjanpitäjänlahden ja Tammisaaren merialueen yhteistarkkailun yhteenveto 2007-2009. Länsi-Uudenmaan vesi ja ympäristö ry. Julkaisu 207/2010.

Anu Suonpää, Ralf Holmberg, Marja Valtonen. 2010. Hangon merialueen ja Bengtsårin vesien yhteistarkkailun yhteenveto vuosilta 2007-2009. Länsi-Uudenmaan vesi ja ympäristö ry. Julkaisu 202/2010. Hangon merialueen yhteistarkkailun laaja yhteenveto vuosilta 2019–2022



Liite 1